stanford-oval/wikipedia huggingface dataset:
Santa Ynez
Aiheesta muualla

Wikimedia Commonsissa on kuvia tai muita tiedostoja aiheesta .
Santa Ynez Valley Wine Club
Santa Ynez Valley News
Santa Ynez Valley Online News and Information (Arkistoitu – Internet Archive)
Chumash Casino
Santa Ynez Airport
Santa Rosan piirikunta

Santa Rosan piirikunta on Yhdysvaltojen Floridan osavaltiossa sijaitseva piirikunta. Piirikunnan asukasluku oli vuoden 2010 väestönlaskennassa 151 372. Yhdysvaltain väestönlaskentaviraston mukaan piirikunnan pinta-ala on 3 040 km², josta 2 634 km² on maata ja 406 km² vettä. Piirikunnan pääkaupunki on Milton.
Santa Rosan piirikunta perustettiin vuonna 1842. Se on nimetty katolisen kirkon pyhimyksen Rosa da Viterbon mukaan.
Naapuripiirikunnat

Escambian piirikunta (Alabama), pohjoisessa
Okaloosan piirikunta, idässä
Escambian piirikunta (Florida), lännessä
Sampsa Pellervoinen

Väinämöisen kylvö..., Robert Wilhelm Ekmanin piirustus vuodelta 1860, jossa Sampsa Pellervoinen on Väinämöisen takana
Sampsa Pellervoinen on kalevalaisessa runoudessa ja suomalaisessa mytologiassa esiintyvä haltijaolento, joka kylvää maan kasvillisuuden, kaikenlaiset metsät, suot, ahot ja kivikotkin. Alkuperäisissä kansanrunoissa kylvö tapahtuu sammon murusten avulla. Teoksen kokoaja Elias Lönnrot on Kalevalassa siirtänyt tapahtumien järjestystä siten, että kylvö tapahtuu jo ennen Sammon takomista. Sampsaa auttaa työssään savolaisen käsityksen mukaan Vennon härkä Uljamoinen, joka kyntää maat ja suot.
Kalevalaisessa kansanperinteessä Sampsa (Karjalassa Sämpsä) on hedelmällisyyden haltija, joka on rituaalisesti herätettävä joka kevät. Erityisesti Inkerissä eläneestä Sampsan herätys -runoelmasta on olemassa erilaisia toisintoja. Runoa on esitetty tai näytelty kesä–heinäkuun vaihteessa Ukon vakka -juhlien tienoilla. Runossa etsitään Sampsan herättäjää, jotta tämä nousisi kastelemaan kasveja ja hedelmöittämään peltoja.
Sampsan herättäjinä esiintyvät yleensä talvityttö, kevättyttö ja kesätyttö, joista vasta viimeksi mainittu onnistuu saamaan Sampsan ylös vuoteeltaan pellolta, metsästä tai saaresta. Toisissa runoissa Sampsan hahmo näyttää liittyneen välittömästi vanhaan hedelmällisyyskulttiin, sillä hänen kerrotaan maanneen rituaalisesti sisarensa tai äitinsä eli "emintimensä" ennen kylvämistyötään.
Kaarle Krohn näki Sampsan hahmon rinnastuvat skandinaavisiin viljavuuden jumaliin Freyriin ja Njordiin. Matti Kuusi viittaa Sampsan yhteydessä jopa mahdollisiin alkukantaisiin seksuaaliriitteihin. Heikki Kirkinen taas katsoi Sampsan kulttiin sekoittuneen bysanttilaisia aineksia. Hänen mukaansa Sampsan nimi polveutui ortodoksisen kirkon pyhästä Sampsonista, "vieraiden vastaanottajasta". Englantilainen Raymond Chambers on kiinnittänyt huomiota Sampsa Pellervoisen ja muinaisenglantilaisessa Beowulf-runoelmassa esiintyvän myyttisen hedelmällisyydenhaltija Scyld Scefingin mahdolliseen yhteyteen.
Sampsaan on yhdistetty myös Inkerin ja Karjalan sämpsykkä eli sämpsäheinä, joka oli kevään ensimmäisiä kasveja.
Saturday Night and Sunday Morning

Saturday Night and Sunday Morning voi tarkoittaa:
Lauantai-illasta sunnuntaiaamuun, Alan Sillitoen romaania
Lauantai-illasta sunnuntaiaamuun, Karel Reiszin elokuvaa, joka perustuu Sillitoen romaaniin
"Saturday Night and Sunday Morning", Phil Collinsin instrumentaalikappaletta albumilta ...But Seriously. Kappale viittaa Sillitoen romaaniin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saturday Night and Sunday Morning”, voi hakea sivunnimihaulla, laajalla sivunnimihaulla tai tekstihaulla.
Sampsa Mantere

Sampsa Mantere vuonna 1962.
Sampsa Pellervo Mantere (11. kesäkuuta 1913 Terijoki – 20. kesäkuuta 1994 Espoo) oli osuustoiminnan parissa työskennellyt maatalous- ja metsätieteiden kandidaatti. Hän oli Pellervo-Seuran toimitusjohtaja 1950–1956 ja Osuuskassojen Keskusliiton toimitusjohtaja vuodesta 1956.
Mantere aloitti uransa Maaseudun Tulevaisuuden toimittajana ja toimitussihteerinä 1938–1945. Sen jälkeen hän oli MTK:n palveluksessa 1946–1948, siirtyi 1949 Pellervo-Seuraan. Osuuskassojen keskusliiton toimitusjohtajan tehtävästä hän jäi eläkkeelle 1975. Hän toimi myös Pellervon lehtien päätoimittajana 1950–1955 ja myöhemmin Yhteisvoimin-lehden päätoimittajana.
Muistelmateokset

…että olisi isäntämieltä (1974)
Kell´ onni on (1980)
Tervettä naurua (1984)
Ryōhei Arai

| Mitalit | Mitalit | Mitalit |  |
| --- | --- | --- | --- |
|  Ryōhei Arai |  Ryōhei Arai |  Ryōhei Arai |  |
Maa:  Japani
Miesten keihäänheitto
| Aasian kisat  | Aasian kisat  | Aasian kisat  |  |
|  Hopeaa | Incheon 2014 | 84,42 m |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Pronssia | Doha 2019 | 81,93 m |  |
Ryōhei Arai (s. 23. kesäkuuta 1991) on japanilainen keihäänheittäjä. Arain ennätys on lokakuussa 2014 Isahayassa heitetty 86,83.
Arain edellinen ennätys oli hänen Hiroshimassa heittämänsä 85,48. Ensimmäisen kerran Arai heitti yli 80 metrin vuonna 2014. Ennen vuotta 2014 hänen ennätyksensä oli 78,19, joten vuoden 2014 aikana Arai paransi ennätystään yli kahdeksan metriä. Vuoden 2014 Aasian kisoista Incheonista Arai saavutti hopeaa tuloksella 84,42. Hän oli myös mukana vuoden 2013 kesäuniversiadeissa Kazanissa, joissa hän heitti vain 75,53 ollen kilpailun kahdeksas.
Vuoden 2015 MM-kilpailuiden karsinnassa Pekingissä Arai heitti koko karsinnan toiseksi parhaan heiton 84,66 selviytyen finaaliin. Finaalissa Arai sijoittui yhdeksänneksi tuloksella 83,07 m. Rio de Janeiron olympialaisissa 2016 hän oli yhdestoista. Lontoon MM-kilpailuissa 2017 hän karsiutui loppukilpailusta. Hän sijoittui seitsemänneksi Jakartan Aasian kisoissa 2018. Dohan Aasian-mestaruuskilpailuissa 2019 hän saavutti pronssia tuloksella 81,93.
Ennätykset

| Laji | Tulos | Paikka | Päivä |
| --- | --- | --- | --- |
| Keihäänheitto | 86,83 m | Isahaya | 21. lokakuuta 2014 |
Santa Who?

| Santa Who? |
| --- | --- |

Ohjaaja:  William Dear
Käsikirjoittaja:   Debra Frank  Steven L. Hayes 
Tuottaja:  Frank Siracusa
Säveltäjä:  Joel McNeely
Kuvaaja:  Derick Underschultz
Leikkaaja:  Edgar Burcksen
Pääosat:   Leslie Nielsen  Steven Eckholdt  Robyn Lively  Max Morrow  Tommy Davidson  Darren Frost  Karen LeBlanc 
Valmistustiedot
Valmistusmaa:  Yhdysvallat
Levittäjä:  Disney-ABC Domestic Television
Ensi-ilta:  2000
Kesto:  120 min
Alkuperäiskieli:  englanti
Aiheesta muualla
IMDb 
AllMovie
Santa Who? on vuonna 2000 kuvattu ja julkaistu komediallinen jouluelokuva. Elokuvan pääosia esittävät Leslie Nielsen, Steven Eckholdt, Robyn Lively, Max Morrow, Tommy Davidson, Darren Frost ja Karen LeBlanc. Elokuvassa joulupukki putoaa reestään huonon sään seurauksena New Yorkiin ja menettää muistinsa. Elokuvan on ohjannut William Dear.
Aiheesta muualla

Santa Who? Internet Movie Databasessa (englanniksi)
Röyhelökotingat

| Röyhelökotingat |
| --- | --- |
 Röyhelökotinga (Cephalopterus ornatus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Röyhelökotingat Cephalopterus  E. Geoffroy Saint-Hilaire, 1809
Katso myös
   Röyhelökotingat Wikispeciesissä   Röyhelökotingat Commonsissa 
Infobox OKNimi-testi OK: 
Röyhelökotingat (Cephalopterus) on kotingojen heimoon kuuluva varpuslintusuku. Röyhelökotingoihin kuuluu BirdLifen mukaan kolme lajia.
Röyhelökotingoihin (Cephalopterus) kuuluvia lajeja

Käpyröyhelökotinga (Cephalopterus penduliger)
Röyhelökotinga (Cephalopterus ornatus)
Varjokotinga (Cephalopterus glabricollis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Cephalopterus (englanniksi)
ZipcodeZoo: Cephalopterus (englanniksi)
Ryōhei Suzuki

| Henkilötiedot |
| --- | --- | --- |
Koko nimi: Ryōhei Suzuki
Syntymäaika: 12. kesäkuuta 1949 (ikä 75)
Syntymäpaikka: Japani
Kansalaisuus:  Japani
Valmennusura
1986–1989 1990–1991: Japani Nikko Securities Dream Ladies
Ryōhei Suzuki (jap. 鈴木 良平, Suzuki Ryōhei; s. 12. kesäkuuta 1949) on japanilainen jalkapalloilija ja jalkapallovalmentaja.
Ura

Tammikuussa 1986 Suzukista tuli Japanin naisten maajoukkueen päävalmentaja.
Saunalisä

Saunalisä tarkoittaa Suomessa eräissä työehtosopimuksissa työntekijälle lauantaityöstä maksettavaa palkanlisää.
Saunalisää maksetaan ainakin paperiteollisuuden työntekijöille ja ahtaajille. Paperiteollisuudessa saunalisää saa, jos työvuoro osuu lauantaiaamun kello kuuden ja sunnuntaiaamun kello kuuden väliin. Lauantaihin rinnastetaan myös juhlapäivän aatto ja sunnuntaihin juhlapäivä.
Saunalisää voitaisiin kutsua myös lauantailisäksi.
Saunasaari (Tampere)

Saunasaari
Saunasaari
| --- | --- |
Sijainti:  Tampere Suomi
Vesialue:  Pyhäjärvi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Saunasaari on Pyhäjärven saari Tampereen Hyhkyssä. Saarella ei ole asutusta.
Saunapellonpuiston lampi

Saunapellonpuiston lampi on Helsingin Viikissä lähellä Viikin koetilaa sijaitseva lampi. Sen pinta-ala on 0,25 hehtaaria ja suurin syvyys 2,7 metriä. Lampi on muodostunut vanhaan hiekkakuoppaan. Lampi lienee pohjavesivaikutteinen, eikä siihen laske ojia. Lammen valuma-alue on vain 0,35 hehtaaria. Lammesta lähtee yksi oja Vanhankaupunginlahtea kohti, mutta se on suurimman osan ajasta kuivana.
Lammessa elävät muun muassa ruutana sekä kolmi- ja kymmenpiikki. Lisäksi esiintyy kahta vierasperäistä kalalajia: hopearuutanaa ja allikkosalakkaa. Myös täplärapua on istutettu lampeen. Vielä vuonna 2006 lammen ekologinen tila oli erinomainen, mutta todennäköisesti hopearuutanoiden nopea lisääntyminen on aiheuttanut lammen rehevöitymisen. Tilannetta on pyritty korjaamaan istuttamalla lampeen ahvenia, jotka syövät hopearuutanan poikasia, ja poistamalla kaloja pyytämällä. Helsingin kaupunki aloitti lammen kunnostuksen ja poistopyyntikokeilun kesällä 2012.
Saunapellonpuiston lampi sijaitsee käytännössä kerrostaloalueen pihapiirissä. Lammen rannalla on kaksi laituria ja sauna. Lähialueen asukkaiden mukaan lammessa uidaan paljon ja talvisin luistellaan. Lammen pohjaa peittävän kanadanvesiruton on koettu haittaavan virkistyskäyttöä. Laiturilta voi kalastaa hopearuutanaa mato-ongella.
Ryōko Nagata

| Ryōko Nagata> Henkilötiedot |
| --- | --- |
Syntynyt: 23. helmikuuta 1975 (ikä 49)  Gifu
Näyttelijä
Aktiivisena:  1998–
Merkittävät roolit:  Eclair (Kiddy Grade)
Aiheesta muualla
IMDb 
Ryōko Nagata (jap. 永田 亮子, Nagata Ryōko, s. 23. helmikuuta 1975 Gifu) on japanilainen ääninäyttelijä, joka työskentelee Vi-Vo -yhtiöllä. Hänet tunnetaan parhaiten Eclairin ääniroolista Kiddy Graden animesarjoista ja elokuvista. Nagata muun muassa dubbasi japaniksi Chloe Sullivanin Smallvillessa[lähde? ].
Nagata opiskeli Tsukuban yliopistossa.
Aiheesta muualla

Anime News Network
seiyuu.info (Arkistoitu – Internet Archive)
Saunayö

Saunayö on ilmainen yhdenpäivän musiikkifestivaali, joka pidetään Lappeenrannassa aina 29. huhtikuuta. Festivaali on perinteeksi muodostunut ulkoilmatapahtuma, joka järjestetään Lappeenrannan-Lahden teknillinen yliopiston LUT:un opiskelijoiden Wapun loppusuoralla ja on täten yksi merkittävimmistä tapahtumista Suomen ja mahdollisesti universumin pisimmässä Wapussa. Tapahtuman järjestämisestä vastaa Lappeenrannan teknillisen yliopiston ylioppilaskunta LTKY ja Lappeenrannan teknillisen yliopiston musiikkiyhdistys TeMu ry. Vakiopaikaksi tapahtumalle on muodostunut Skinnarilan kampusalueella sijaitseva Fartwall-areenan kenttä. Fartwallin jäätyä LOAS:n uudisrakennuksien alle, siirrettiin festivaali ylioppilastalon edustalle. Äänentoistosta ja esiintyjistä vastaa TeMu ja sen alaiset enimmäkseen opiskelijoista koostuvat yhtyeet, mutta välillä esiintymään on saatu myös ulkomaalainen bändi. Esiintyvät yhtyeet esittävät enimmäkseen cover-kappaleita, mutta myös yhtyeiden omaa materiaalia kuullaan joka vuosi. Musiikkigenreinä vallitsevat suomalainen ja kansainvälinen rock, pop, punk, metalli, sekä humppa.
Saunayö 2019 esiintyjät: Mama's Hot Härkis Wings with Saus, Dementiatorjuntaryhmä, Natunen & Pohjanen, Horizon Ignited, Kvartetti Saunan Taakse, Ruosteukot, LaTe-Duo ja pari muuttujaa
Saunayö 2018 esiintyjät: Ruosteukot, Pojan Jäähyväiset, Deep Vintage, Dementiaryhmä, Riddle Me This, Sami Aalto Saunan Taakse. Ja Pojat.
Saunayö 2017 esiintyjät: Kaihon Varaani, Lappeenrantrash, Jusuf Julma & Angst Athens, Vintage People, Spice Merchant, Kasvoton, Kyösti E.K.R.
Saunayö 2016 esiintyjät: ArmaDuurit, Jusuf Julma, Acoustic Nonsense, 2 Am Blues, Sami Aalto & Trio Saunan taakse.
Saunayö 2015 esiintyjät: Raivokohtaus, Homon Kosketus, Acoustic Nonsense, Pahus, Skineffect, Rautakukko, 2 Am Blues, PikaEläkeMiehet huNppa.
Saunayö 2014 esiintyjät: Homon Kosketus, Elastinen Dromedaari, Teuras, Slut Shit, Kurahaara, Kilgrin, Heir Apparent, 2 Am Blues, PikaEläkeMiehet
Saunayö 2013 esiintyjät: Hypnotic, Pahus, Elastinen Dromedaari, Slut Shit, Dimensio, Van Krouvi, Kilgrin, Rautakukko, Pikaeläkemiehet.
Saunayö 2012 esiintyjät: Pahus, Elastinen Dromedaari, Sheriffin tähdet, Likainen Ilmiö, The Staplers, Sphere, Heir Apparent, Rautakukko ja Kiss the Funky Monkey(DE)
Saunayö 2011 esiintyjät: Seven fingered unicorn, Iron Cock, Likainen Ilmiö, Six Sons of the Sixth Son, Sheriffin tähdet, Fountain, Soulbound, Heavisides, Pikaeläkemiehet.
Ryōichi Taguchi

| Ryōichi Taguchi> 田口良一.Henkilötiedot |
| --- | --- |
Syntynyt: 1. joulukuuta 1986 (ikä 37) Tokio, Japani
Kansalaisuus:  Japani
Nyrkkeilijä
Painoluokka:  alempi kärpässarja
Kätisyys:  oikeakätinen
Ammattilaistilastot
Ottelut:  33
Voitot:  27
Tappiot:  4
Ratkaisemattomat:  2
Ei tuomiota/ mitätöity:  12
Ryōichi Taguchi (jap. 田口良一, Taguchi Ryōichi, s. 1. joulukuuta 1986) on japanilainen ammattinyrkkeilijä ja hallitseva WBA-liiton tunnustama alemman kärpässarjan mestari.
Taguchi otteli uransa alun lähinnä japanilaisia nyrkkeilijöitä vastaan. Ensimmäisessä Japanin-mestaruusottelussa käyty kamppailu päättyi ratkaisemattomaan. Toisen tappionsa Taguchi kärsi vasta neljättä ammattinyrkkeilyotteluaan otelleelle Nayoa Inouelle.
WBA-liiton mestaruuden Taguchi voitti vuonna 2014 voittaen Alberto Rosselin kaikin tuomariäänin 12-eräisen ottelun jälkeen. Taguchi on puolustanut mestaruutta viidesti.
Aiheesta muualla

Ammattinyrkkeilyottelut boxrec.com sivustolla
| 0 | 1 | 2 |
| --- | --- | --- |
| Edeltäjä: Alberto Rossel | WBA liiton alemman kärpässarjan maailmanmestari 31. joulukuuta 2014 - 20. toukokuuta 2018 | Seuraaja: Hekkie Budler |
Saastepassio

Saastepassio on Matti Lehden 1970 ohjaama mustavalkoinen tv-essee luonnon ja ihmisen kärsimyksestä saasteiden, säteilyn ja melun vallassa. Ohjelma yhdistelee dokumenttia ja fiktiota kollaasimaisesti, vaihdellen vakavasta koomiseen. Passio, kärsimysnäytelmä,  maalaa synkän kuvan lähitulevaisuudesta. Dokumentin käsikirjoittaja Keijo Voudinmäki kertoi jälkikäteen saaneensa innoituksen Saastepassioon Rachel Carsonin kirjasta Äänetön kevät. Saastepassio sai vastaansa kovan kritiikin avantgardistisen ilmaisutapansa vuoksi. Ohjelman tekoaikaan oli luonnonsuojeluvuosi. Ympäristöliike oli nousemassa, eikä esimerkiksi ympäristöministeriötä ollut.
Ohjelman rakenne

| 0 | 1 | 2 |
| --- | --- | --- |
| ” | Tämä on ihmisten passio ihmisten kesken,  lajin, joka täyttää maan,  lajin, joka juuri nyt katselee  kuvaputken kiiltävää pintaa. | ” |
– Saastepassio
Saastepassio koostuu viidestä osasta, jotka ovat:
Vaskenhakkaajien kuoro: äänisaaste
Säteilyn pelko: ydinsodan, bioaseiden pelko
Uitot: vesien saastuminen
Uhrisavut: ilman saastuminen
Kuolleet kuvat: teollisuusjäte, jätekuormat
Ohjelmatiedot

Käsikirjoitus Keijo Voudinmäki
Ohjaus Matti Lehti
Tuotanto TV2
Kuvaus: Ossi Isokääntö, Kari Mattsson , mutta osassa 5 lisäksi Sergei Uschanov, Erkki Nuorala.
Ääni: Heikki Häkkinen
Leikkaus: Esteri Tarna
Lavastus: Liisa Luotola
Järjestäjä: Martti Soinisto ja Tapio Linkki
Naamiointi: Kristina Poroila
Kuvaussihteeri: Marjatta Lamppu
Ryōji Noyori

| Ryōji Noyori> 野依良治 |
| --- | --- |

Henkilötiedot
Koko nimi:  野依良治
Syntynyt: 3. syyskuuta 1938 (ikä 86) Kōbe, Japani
Koulutus ja ura
Tutkinnot:  Kioton yliopisto
Väitöstyön ohjaaja:  Hitoshi Nozaki
Instituutti:  Nagoyan yliopisto
Tutkimusalue:  Kemia, fysikaalinen kemia ja orgaaninen kemia
Palkinnot:   Nobelin kemianpalkinto (2001)
Aiheesta muualla
Ryōji Noyori (jap. 野依良治, Noyori Ryōji; s. 3. syyskuuta 1938) on japanilainen kemisti. Hän sai Nobelin kemianpalkinnon vuonna 2001 hapetus-pelkistysreaktiota koskevista tutkimuksistaan osana kiraalisesti katalysoitujen reaktioiden tutkimustyötä yhdessä William S. Knowlesin kanssa. Palkinnon toinen puoli meni Barry Sharplessille.
Ryōri Noyori on syntynyt Kobessa ja opiskellut Kiotossa. Hän on pyrkinyt edistämään "vihreää kemiaa" eli kemiallisten prosessien kehittämistä mahdollisimman vähän ympäristöä kuormittaviksi.
Aiheesta muualla

Kuvia tai muita tiedostoja aiheesta Ryōji Noyori Wikimedia Commonsissa
Rover 400-sarja

| Rover 400/Rover 45 |
| --- | --- |
 Ensimmäisen sukupolven (1990-1999) Rover 414
Valmistustiedot
Valmistusmaa:   Yhdistynyt kuningaskunta
Valmistaja:  Rover
Konserni:  Rover Group
Valmistusvuodet:  1990 – 2005
Korimalli:  4-ovinen sedan 5-ovinen hatchback 5-ovinen farmari
Edeltäjä:  Austin Montego
Seuraaja:  MG 5
Teknisesti samankaltaisia:  Honda Civic
Vetotapa:  etuveto
Rover 400 (myöhemmin Rover 45) on pieni perheauto, jota Rover valmisti 1990-2005. Auto kehitettiin yhteistyössä Hondan kanssa, ja kaikki sukupolvet perustuivat Hondan malleihin, ensin Honda Concertoon ja myöhemmin Honda Civiciin.
Rover 400-sarja (1990-1999)

Alkuperäinen 400-sarja, joka esiteltiin sedanina vuonna 1990, oli yksinkertaisesti sedanversio "R8"-mallin Rover 200-sarjan hatchbackista, ja perustui kuten myös 200 Honda Concertoon. Se käytti samaa tekniikkaa kuin Honda, mutta perän muotoilu oli täysin erilainen. Sisustus oli samanlainen kuin 200-sarjassa.
Myöhemmin esiteltiin myös 400:n pidennetylle pohjalevylle tehty pieni farmarimalli, '400 Tourer', joka suunnattiin BMW 3-sarjan Touring-mallin ja Audi 80 Avantin, kilpailijaksi.
Autolla ei ollut virallista edeltäjää, mutta hieman suuremman Montegon tuotanto päättyi samaan aikaan kuin 400 esiteltiin.
Vuonna 1992 400- ja 200-sarja sai faceliftin, jossa muun muassa maskia suurennettiin, samaan tapaan kuin Rover 800-sarjan faceliftissä. Tämä auttoi erottamaan mallia Honda Concertosta, ja loi autosta ylellisemmän mielikuvan.
Toisen sukupolven 400-sarja, koodinimeltään HH-R, esiteltiin kesällä 1995 hatchback- ja sedankoreilla. Tällä kertaa se perustui Japanissa myytyyn Honda Domaniin, joka oli teknisesti läheistä sukua Euroopassa myydylle Honda Civicille. 400 erosi nyt teknisesti enemmän 200-sarjasta, jonka Rover kehitti itsenäisesti, mutta jossa oli kuitenkin paljon samoja osia kuin 400-sarjassa.
Rover 45 (1999–2005)

Syksyllä 1999 400-sarja koki faceliftin ja sai samalla uuden nimen Rover 45. Sen tunnisti heti samaksi autoksi jota oltiin markkinoitu edullisena vaihtoehtona suurille perheautoille 1990-luvun lopussa, mutta Rover huomasi nyt strategiansa toimimattomuuden ja sijoitti mallin segmenttiä alemmas. Kesällä 2001 myyntiin tuli urheillullisempi versio jota myytiin nimellä MG ZS.
Aluksi Rover 45 myi melko hyvin kiitos hyvän varustelun, mukavan sisustuksen ja vähennettyjen hintojen. Myöhemmin auto alkoi menettää suosiotaan modernimpien kilpailijoiden, kuten Peugeot 307:n ja Renault Méganen tullessa markkinoille — 45, joka perustui vuoden 1992 Honda Domaniin, alkoi olla ulkonäöllisesti vanhentunut, vaikka ajo-ominaisuudet olivat edelleen kilpailukykyiset.
Facelift keväällä 2004 oli MG Roverin viimeinen yritys parantaa myyntiä. Rover 45 sai uudet etu- ja peräpäät, uudelleenmuotoillun kojelaudan, parannetun jousituksen ja matalammat hinnat. Valmistus päättyi huhtikuussa 2005 MG Roverin jouduttua konkurssiin.
Oikeudet Rover 45:n muotoiluun ovat nyt Hondalla joka otti haltuunsa myös 45:n ja ZS:n tuotantolinjan hieman ennen MG Roverin myyntiä Nanjing Automobilelle.
Nanjing aloitti uudelleen MG TF:n tuotannon  Longbridgessä ja MG 7:n (aiemmin MG ZT) Kiinassa vuoden 2007 alussa. Oikeudet Rover-merkkiin myytiin Fordille, joka myi ne edelleen Tata Motorsille.
Nanjing Automobilen odotetaan täyttävän Rover 45:n ja MG ZS:n jättämän aukon uudella MG 5-mallilla. Sen myynnin on suunniteltu alkavan vuoden 2008 aikana.
Myymättömiä Rover 45-malleja oli varastossa vielä kaksi vuotta tuotannon loppumisen jälkeen.
RDX60

Vuodesta 2001 alkaen MG Rover yritti korvata 45:n uudella, lyhennetylle Rover 75:n pohjalevylle perustuvalla mallilla. Tämä auto, koodinimeltään "RDX60", nähtiin ensin Rover TCV-konseptimallina. Se olisi ollut suurempi kuin kilpailijansa ja jakanut Rover 75:n kehutun ajomukavuuden.
MG Roverin suunnittelupartneri Tom Walkinshaw Racing (TWR) joutui konkurssiin — johtuen omistamansa Formula 1-tallin Arrowsin taloudellisista vaikeuksista. MG Rover menetti suuren osan suunnittelutyöstä uutta mallia varten, ja oli kirjaimellisesti menettänyt 100 miljoonaa puntaa yhdessä yössä. MG Rover joutui lopulta maksamaan TWR:n konkurssipesälle useita miljoonia saadakseen CAD-suunnittelutyöt takaisin. Tässä takaiskussa MG Rover menetti useita suunnittelijoita, malleja ja resursseja, ja MG Roverilla ei ollut varaa jatkaa leikkaamatta toimintaa. Vaikka he eivät luovuttaneet, yhtiön suunnittelijat kertoivat, että RDX60-projekti edistyi hyvin vähän vuoteen 2005 mennessä.
Käännös parempaan vaikutti mahdolliselta vuonna 2005 kun kiinalainen SAIC ja MG Rover alkoivat keskustella yhteistyöstä. Sopimuksen tekemiseen meni kuitenkin yli vuosi ja siinä ajassa MG Rover oli joutunut vararikkoon johtuen 25/45/75-mallien facelift-versioiden ja uuden 75 V8-mallin heikosta menestyksestä.
SAIC ostettua osan MG Roverin henkisestä omaisuudesta se esitteli Roewe W2-konseptiauton. Se perustui Rover 75:n pohjalevylle, ja sen kerrottiin olevan mitä RDX60-projekti oli saavuttamassa.
Aiheesta muualla

Wikimedia Commonsissa on kuvia tai muita tiedostoja aiheesta .
Wikimedia Commonsissa on kuvia tai muita tiedostoja aiheesta .
Rover 200 and 400 Owners Club - Rover 200 Mk2:n ja Rover 400 Mk1:n omistajien kerho
Yksityiskohtia RDX60-projektista
Rover 416
Rover 45
Röyhiönjärvi

| Röyhiönjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′14″N, 23°07′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  Railastonoja 
Järvinumero:  35.527.1.015
Mittaustietoja
Pinnankorkeus:  112,9 m 
Rantaviiva:  10,889 km 
Pinta-ala:  0,88472 km² 
 fiRöyhiönjärvi 
Röyhiönjärvi  on Pirkanmaalla Ikaalisissa Sorvanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Röyhiönjärvi on osa Röyhiönjärven–Iso Karppajärven valuma-aluetta.
Maantietoa

Järvi on muodoltaan pitkä ja kapea. Se on 3,8 kilometriä pitkä, 850 metriä leveä ja sen pinta-ala on 88 hehtaaria. Sekä pohjoisessa että etelässä on pitkät ja 150 metriä kapeat lahdet. Puolivälissä työntyy vesialtaasta etelään samanlainen Salminlahti. Tähän lahteen laskee Mertalammen laskuoja. Järveen laskee lukuisia suo-, pelto ja metsäojia. Järven laskuoja on 1,3 kilometriä pitkä Railastonoja, joka laskee Saukkolampeen. Rantaviivan pituus on 11 kilometriä pitkä. Järven länsirantaa seuraa kaksi kilometriä pitkä, jyrkkä ja paikoin yli 30 metriä korkea mäenreuna. Itärannan ympäristö on hyvin loivaa. Eri rannoilla sijaitsee toistakymmentä maatilaa sekä yli kaksikymmentä loma-asuntoa. Niille johtaa tiet Sorvanperältä seututieltä 276.
Historiaa

Vuoden 1959 peruskartassa järvessä on saari eteläisen lahden suulla, mutta vuoden 1982 peruskartassa se on maatunut kiinni rantaan.